লােকসভা নির্বাচনৰ দিন ওচৰ চাপি অহাৰ লগে লগে ৰাজনৈতিক দলবােৰৰ মাজত বৃদ্ধি পাইছে ৰাজনৈতিক তৎপৰতা। ৰাজ্যৰ বিভিন্ন সমষ্টিৰ লগতে কলিয়াবৰ লোকসভা সমষ্টিৰ বোকাখাত বিধান সভা সমষ্টিতো সক্ৰিয় হৈছে ৰাজনৈতিক দলসমূহ।
৩ এপ্রিলত কলিয়াবৰ লােকসভা সমষ্টিৰ কংগ্ৰেছী প্রার্থী গৌৰৱ গগৈৰ হৈ বােকাখাতত নির্বাচনী প্রচাৰ চলাব নিখিল ভাৰত কংগ্ৰেছ কমিটিৰ সভাপতি ৰাহুল গান্ধীয়ে। এই সম্পর্কত আজি বােকাখাত কংগ্ৰেছ ভৱনত গােলাঘাটৰ বিধায়িকা অজন্তা নেওগৰ উপস্থিতিত মণ্ডল আৰু বুথ পর্যায়ৰ এখন কৰ্মীসভা অনুষ্ঠিত হয়।
সভাত ৰাহুল গান্ধীৰ নির্বাচনী সভালৈ কোন মণ্ডলে কিমান মানুহ আনিব সেই লৈ সকলােৰে মতামত বিচৰাত সকলাে মণ্ডলৰ পৰা ৫০০-১০০০ কৈ মানুহ সভালৈ অনাৰ প্রতিশ্রুতি আহাৰ পিছতে ক্ষোভিত হৈ পৰে বিধায়িকা তথা প্রাক্তন কংগ্ৰেছী মন্ত্রী অজন্তা নেওগ । উপস্থিত সকলােকে মিছা প্রতিশ্রুতিৰ পৰিৱৰ্তে প্রার্থী গৌৰৱ গগৈক বিজয়ী কৰাবৰ বাবে সংকল্প ল'বলৈ দলীয় কৰ্মীক আহ্বান জনায় অজন্তা নেওগে।
আনহাতে কৰ্মীসভাত প্রদেশ কংগ্ৰেছৰ সাধাৰণ সম্পাদক দাদু টায়ে মিত্রজোঁটৰ প্রার্থী মণিমাধৱ নীলা শিয়াল বুলি আখ্যা দি কয় যে ছাত্ৰ সন্থাই ইমান দিনে মণি মাধৱ মহত্তক গাখীৰ খুৱাই সাপ পুহি ৰাখিছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
